Jesen

Škola počinje, ljeto prolazi.
To je znak da jesen dolazi.

Sunce manje grije,
jesen nam se veselo smije.

Kapljice kiše ulice kupaju,
zadnji se plodovi iz vrtova čupaju.

Dok priroda mijenja boje,
moje čizme u lokvi stoje.

Oblačimo čizme i kapute,
idemo na daleke pute.

Šareno lišće pada,
dok žuta boja oko mene vlada.

Maleni ježić zemljom ruje,
velike snove on snuje.

Životinje se spremaju za zimski san,
sve kraći postao je dan.

Brzo će zima pokucat' na vrata,
hej, jeseni, ljepša si od zlata!

Gabrijela Mikšić, 5. razred